*PATVIRTINTA*

*Spaudos, radijo ir televizijos*

*rėmimo fondo tarybos*

*2022 m. sausio 3 d.*

# **PROJEKTO FINANSAVIMO IR ĮGYVENDINIMO SUTARTIS**

2023 m. sausio \_\_\_\_ d., Nr. \_\_\_\_

Vilnius

Spaudos, radijo ir televizijos rėmimo fondas, atstovaujamas Fondo direktoriaus Gintaro Songailos, veikiančio pagal Fondo įstatus (toliau tekste – „Fondas“), ir

Viešosios informacijos rengėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kurio projektui konkurso būdu Fondo tarybos sprendimu skirta valstybės parama, atstovaujamas \_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau tekste – „Projekto vykdytojas“), kurie toliau tekste kartu vadinami „Šalimis“, o atskirai „Šalimi“, sudarė Projekto finansavimo ir įgyvendinimo sutartį (toliau tekste – „Sutartis“):

1. **BENDROSIOS NUOSTATOS**
   1. Sutartimi nustatomi įsipareigojimai ir teisės, atsirandančios vykdant Fondo sprendimą dėl valstybės dalinės finansinės paramos skyrimo viešosios informacijos rengėjo (Projekto vykdytojo) pateiktam projektui, siekiant jį tinkamai įgyvendinti.
   2. Fondas valstybės dalinę finansinę paramą Sutartimi teikia vadovaudamasis 2012 m. balandžio 25 d. Europos Komisijos reglamentu (ES) Nr. 360/2012 dėl Sutarties dėl Europos Sąjungos veikimo 107 ir 108 straipsnių taikymo *de* *minimis* pagalbai, skiriamai visuotinės ekonominės svarbos paslaugas teikiančioms įmonėms (OL 2012 L 114, p. 8) su visais vėlesniais pakeitimais ir 2013 m. gruodžio 18 d. Europos Komisijos reglamentu (ES) Nr. 1407/2013 dėl Sutarties dėl Europos Sąjungos 107 ir 108 straipsnių taikymo *de minimis* pagalbai (OL 2013 L 352, p. 1) su visais vėlesniais pakeitimais.
   3. Informacija apie Sutartimi skirtą finansavimą, pagal formą FR0478 „Paramos gavimo ir panaudojimo metinė ataskaita“ Valstybinei mokesčių inspekcijai prie Lietuvos Respublikos finansų ministerijos neteikiama.
2. **ŠALIŲ ĮSIPAREIGOJIMAI**
   1. **Fondas įsipareigoja**:
      1. 2023 metams suteikti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur dydžio finansavimą projekto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Projektas) įgyvendinimui.
      2. Projektui finansavimą skirti kas ketvirtį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. **Projekto vykdytojas įsipareigoja**:
      1. naudoti Fondo skirtas lėšas Projekto paraiškoje nurodytai veiklai pagal Sutarties priede Nr. 2 išvardytas sąnaudų rūšis;
      2. pateikti Fondui nustatytos formos Projekto finansines ir įgyvendinimo ataskaitas už kiekvieną 2023 metų ketvirtį;
      3. Fondui reikalaujant, per 10 darbo dienų nuo prašymo gavimo pateikti Fondui informaciją apie Projekto įgyvendinimą;
      4. užtikrinti Projekto turinio viešą pasiekiamumą per visą Projekto įgyvendinimo laikotarpį iki 2024 m. kovo 31 dienos;
      5. kai Projektas įgyvendinamas spaudoje (leidinyje):
         1. kiekvieną remiamą publikaciją pažymėti Fondo logotipu; leidinio metrikoje šalia Fondo logotipo nurodyti Projekto pavadinimą ir Projektui įgyvendinti skirtą finansavimo (paramos) sumą;
         2. Projekto turinį skelbti Projekto vykdytojo ar kitoje interneto svetainėje, Projekto turinį pažymint Fondo logotipu;
         3. leidinį (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kuriame Projekto turinys per kalendorinius metus sudaro ne mažiau kaip 50 proc. viso leidinio apimties, Fondo direktoriaus įsakymu Nr.21-19 (2021-12-30) nustatyta tvarka užprenumeruoti \_\_\_\_\_ viešosioms bibliotekoms. Vienos prenumeratos kaina \_\_\_\_\_\_ Eur, iš jų už pristatymą skirta suma – \_\_\_\_\_\_ Eur;
      6. kai Projektas įgyvendinamas internete (internetinėje žiniasklaidoje):
         1. lankomumą matuoti pagal *Google Analytics* arba *Gemius Audience.* Lankomumo išrašus pateikti Fondui kartu su Projekto finansinėmis ir įgyvendinimo ataskaitomis, teikiamomis už kiekvieną ketvirtį;
         2. kiekvieną remiamą publikaciją pažymėti Fondo logotipu ir nurodyti jos paskelbimo datą; tituliniame tinklalapyje, matomoje vietoje skelbti Fondo logotipą, prie jo nurodant Projekto pavadinimą ir Projektui įgyvendinti skirtą finansavimo (paramos) sumą;
      7. kai Projektas įgyvendinamas radijo programoje, kiekvienos remiamos programos (laidos) pradžioje arba pabaigoje paskelbti apie Projekto įgyvendinimui Sutartimi skirtą finansavimą. Interneto svetainėje, kurioje viešinama Fondo remiama radijo programa (laida), tituliniame tinklalapyje, matomoje vietoje skelbti Fondo logotipą, prie jo nurodant Projekto pavadinimą ir Projektui įgyvendinti skirtą finansavimo (paramos) sumą;
      8. kai Projektas įgyvendinamas televizijos programoje, kiekvienos remiamos televizijos programos (laidos) pradžioje arba pabaigoje skelbti Fondo logotipą. Interneto svetainėje, kurioje viešinama Fondo remiama televizijos programa (laida), tituliniame tinklalapyje, matomoje vietoje, skelbti Fondo logotipą prie jo nurodant Projekto pavadinimą ir Projektui įgyvendinti skirtą finansavimo (paramos) sumą.
      9. Sutarties 2.2.5.1, 2.2.6.2, 2.2.7 ir 2.2.8 papunkčiuose Projektui įgyvendinti skirta finansavimo (paramos) suma gali būti nenurodoma tik tais atvejais, kai apie Projektą skelbiama ne Projekto vykdytojo interneto svetainėje.
   3. Šalys įsipareigoja keistis informacija, reikalinga Sutarčiai vykdyti.
3. **PROJEKTO FINANSINĖS IR ĮGYVENDINIMO ATASKAITOS**
   1. Projekto vykdytojas, pasirašydamas Sutartį, pateikia Fondui Projekto įgyvendinimo ketvirčiais tvarką (Sutarties priedas Nr. 1), kurioje turi būti atsižvelgta į Fondo tarybos reikalavimus dėl Projekto turinio ir apimties. Sutarties priedą Nr. 1 pasirašo Fondo tarybos pirmininkas.
   2. Projektas pradedamas finansuoti nuo Sutarties pasirašymo dienos.
   3. Projekto vykdytojui lėšos pervedamos į jo nurodytą banko sąskaitą kiekvieną ketvirtį ne vėliau, kaip per 10 darbo dienų nuo einamojo ketvirčio pirmosios dienos, jei mokėjimai Projekto vykdytojui Fondo sprendimu nėra sustabdyti dėl vėlavimo teikiant Projekto finansines ir įgyvendinimo ataskaitas.
   4. Pasibaigus ketvirčiui, ne vėliau kaip iki kito mėnesio 5 dienos, Projekto vykdytojas pateikia Fondui Projekto finansinę ir įgyvendinimo ataskaitą ir joje nurodytus papildomus dokumentus. Nepateikus Projekto finansinės ir įgyvendinimo ataskaitos per nustatytą terminą, Projekto finansavimas sustabdomas.
   5. Fondas gali pareikalauti patikslinti ar papildyti Projekto vykdytojo pateiktą Projekto finansinę ir įgyvendinimo ataskaitą. Toks patikslinimas ar papildymas turi būti pateiktas Fondui ne vėliau kaip per 10 darbo dienų nuo Fondo prašymo dienos. Laiku nepateikus patikslinimo ar jį pateikus netinkamai, laikoma, kad atitinkama ataskaita nepateikta arba pateikta ne laiku.
   6. Visi atsiskaitymai turi būti įvykdyti iki 2023 m. gruodžio 31 dienos. Projekto vykdytojo nepanaudotos lėšos turi būti pervestos į Fondo sąskaitą iki 2023 m. gruodžio 31 dienos. Sąmatų rodikliai apyskaitose turi atitikti patvirtintos sąmatos (Sutarties priedas Nr. 2) rodiklius.
   7. Fondas turi teisę susipažinti su Projekto vykdymo eiga, pirminiais buhalteriniais dokumentais. Iš dokumentų, pateiktų kartu su Projekto finansine ir įgyvendinimo ataskaita, turi matytis faktinių išlaidų ryšys su Projektu. Fondui pareikalavus, Projekto vykdytojas per 10 darbo dienų turi pateikti Fondui visą reikalingą papildomą informaciją, sudarydamas sąlygas Fondui įsitikinti dėl sąsajų tarp faktinių išlaidų ir įgyvendinamo Projekto.
   8. Projekto vykdytojas atsako už jo pateiktos Projekto finansinės ir įgyvendinimo ataskaitos teisingumą.
   9. Jei Projekto vykdytojas gavo lėšų iš kitų šaltinių toms Projekto išlaidoms, kurioms finansavimas skirtas pagal Sutartį, (išskyrus tuos atvejus, kai Projekto išlaidoms buvo skirtas dalinis finansavimas), Fondas turi teisę vienašališkai nutraukti Sutartį, o Projekto vykdytojas šiuo atveju privalo grąžinti Fondui visas iki Sutarties nutraukimo momento Projekto įgyvendinimui skirtas lėšas Sutarties 7.6 papunktyje nustatyta tvarka.
   10. Kai Projektas įgyvendinamas spaudoje (leidinyje), Projekto vykdytojas per 10 dienų nuo leidinio, kuriame Projektas įgyvendinamas, išleidimo turi pateikti Fondui po 3 (tris) nacionalinio / regioninio žurnalo egzempliorius arba po 1 (vieną) nacionalinio / regioninio laikraščio egzempliorių.
   11. Kai Projektas įgyvendinamas internete (internetinėje žiniasklaidoje), Projekto turinys turi būti internete laisvai prieinamas vartotojams ne trumpiau kaip 12 mėnesių po to, kai Projekto įgyvendinamas (t. y. po Sutarties pasibaigimo).
   12. Kai Projektas įgyvendinamas televizijos / radijo programoje, televizijos / radijo laidų įrašai laikmenose po 1 (vieną) egzempliorių pateikiami Fondui pasibaigus ketvirčiui kartu su Projekto finansine ir įgyvendinimo ataskaita. Fondas turi teisę (neišimtinę licenciją) šią garso ir vaizdo įrašų produkciją naudoti savo nuožiūra nekomerciniais tikslais. Projekto finansinėje ir įgyvendinimo ataskaitose turi būti nurodoma, kada buvo ištransliuotos Projektą įgyvendinusios televizijos / radijo laidos (pagal Projekte numatytą grafiką).
   13. Jeigu iš Lietuvos Respublikos konkurencijos tarybos gautos informacijos apie Sutarties 1.2 papunktyje nurodytų *de* *minimis* sąlygų vykdymą paaiškėja, kad maksimali leistina valstybės pagalbos (paramos) suma Projekto vykdytojui turi būti mažesnė nei nustatyta Fondo tarybos sprendime, Fondo finansavimas Projekto vykdytojui atitinkamai sumažinamas; proporcingai sumažinamos ir Sutarties 3.3 papunktyje nurodytos Projekto vykdytojui pervedamos lėšos.
   14. Jeigu Lietuvos Respublikos įstatymų ir kitų teisės aktų nustatyta tvarka mažinamas Fondo biudžetinis finansavimas, Fondas gali vienašališkai sumažinti Sutartimi skirtą finansavimą (paramą) tokiu santykiu, kokiu buvo sumažintas Fondo biudžetas.
4. **KONFIDENCIALI INFORMACIJA**
   1. Šalys susitaria laikyti informaciją, susijusią su Sutarties vykdymu, konfidencialia ir įsipareigoja jos neskleisti viešai, neteikti tretiesiems asmenims, išskyrus Lietuvos Respublikos įstatymuose ir kituose teisės aktuose numatytus atvejus.
   2. Konfidencialia informacija laikoma Sutartis, išskyrus Projekto pavadinimą ir jo įgyvendinimui Sutartimi skirtą finansavimo (paramos) sumą, Sutarties priedai, Projekto finansinės ir įgyvendinimo ataskaitos, taip pat dokumentai, teikiami kartu su šiomis ataskaitomis.
5. **NENUGALIMOS JĖGOS (*FORCE MAJEURE*) APLINKYBĖS**
   1. Šalys neatsako už visišką ar dalinį savo įsipareigojimų pagal Sutartį nevykdymą, jei tai įvyksta dėl nenugalimos jėgos aplinkybių. Nenugalimos jėgos (*force majeure*) aplinkybės suprantamos taip, kaip jas nustato Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės, esant nenugalimos jėgos (*force majeure*) aplinkybėms, taisyklių patvirtinimo“ patvirtintos Atleidimo nuo atsakomybės, esant nenugalimos jėgos (*force majeure*) aplinkybėms, taisyklės. Fondo reikalaujami dokumentai, patvirtinantys nenugalimos jėgos (*force majeure*) aplinkybes, išduodami Lietuvos Respublikos Vyriausybės 1997 m. kovo 13 d. nutarime Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo” nustatyta tvarka.
   2. Šalis, negalinti vykdyti savo įsipareigojimų pagal Sutartį dėl nenugalimos jėgos (*force majeure*) aplinkybių, privalo apie tai pranešti kitai Šaliai per 10 dienų nuo tokių aplinkybių atsiradimo pradžios. Šalis, laiku nepranešusi kitai Šaliai apie nenugalimos jėgos (*force majeure*) aplinkybes, netenka teisės jomis remtis.
   3. Jeigu nenugalimos jėgos (*force majeure*) aplinkybės ir jų padariniai tęsiasi ilgiau kaip 3 mėnesius, bet kuri Šalis turi teisę atsisakyti vykdyti įsipareigojimus pagal Sutartį. Tokiu atveju Šalys nutraukia Sutartį ir neturi teisės reikalauti iš viena iš kitos atlyginti nuostolius.
6. **TEISIŲ IR ĮSIPAREIGOJIMŲ PERLEIDIMAS**
   1. Projekto vykdytojas savo teises ir įsipareigojimus pagal Sutartį gali perleisti kitam viešosios informacijos rengėjui tik tuo atveju, jei dėl to yra gautas raštiškas Fondo sutikimas.
   2. Sutarties 6.1 papunktyje nurodytu atveju Fondas nutraukia Sutartį su Projekto vykdytoju ir sudaro naują sutartį su Projekto vykdytojo teises ir įsipareigojimus perimančiu kitu viešosios informacijos rengėju.
7. **SUTARTIES GALIOJIMAS, PAKEITIMAS IR NUTRAUKIMAS. ŠALIŲ ATSAKOMYBĖ**
   1. Sutartis įsigalioja nuo jos pasirašymo ir galioja iki visiško Sutarties nuostatų įvykdymo.
   2. Sutartis gali būti keičiama raštišku Šalių susitarimu, kuris tampa neatsiejama Sutarties dalimi.
   3. Fondas turi teisę stabdyti Projekto finansavimą (mokėjimus), jei Projekto vykdytojas vėluoja pateikti Projekto finansines ir įgyvendinimo ataskaitas.
   4. Fondas turi teisę vienašališkai nutraukti Sutartį ir Projekto finansavimą, jeigu Projekto vykdytojas:
      1. nevykdo Sutarties sąlygų, sutartinių įsipareigojimų ar juos vykdo netinkamai;
      2. pažeidžia Projekto įgyvendinimo tvarką bei sąlygas;
      3. sudaro kliūtis Fondui kontroliuoti Projekto įgyvendinimo eigą;
      4. pateikia melagingą informaciją;
      5. ilgiau kaip 30 kalendorinių dienų vėluoja pateikti Projekto finansines ir įgyvendinimo ataskaitas.
   5. Sutartis taip pat gali būti nutraukta:
      1. Šalių susitarimu;
      2. ilgiau kaip 3 mėnesius trunkant nenugalimos jėgos (*force majeure*) aplinkybėms.
   6. Fondui vienašališkai nutraukus Sutartį 3.9 ir 7.4.1–7.4.5 papunkčiuose nustatytais atvejais, Projekto vykdytojas privalo per 15 darbo dienų nuo raštiško Fondo pareikalavimo grąžinti Fondui visas Projektui įgyvendinti skirtas lėšas (paramą).
   7. Projekto vykdytojas turi teisę apskųsti Fondo sprendimus įstatymų numatyta tvarka.
8. **BAIGIAMOSIOS NUOSTATOS**
   1. Fondas turi teisę pareikšti pretenziją Projekto vykdytojui dėl Sutarties sąlygų nevykdymo ar netinkamo vykdymo iki 2024 m. kovo 31 dienos.
   2. Sutartis sudaryta lietuvių kalba 2 (dviem) egzemplioriais, turinčiais vienodą juridinę galią, po vieną kiekvienai iš Šalių.
   3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka. Nesutarimai, kurie gali atsirasti dėl Sutarties ir yra susiję su jos galiojimu, vykdymu, stabdymu, nutraukimu, sprendžiami Šalių susitarimu, o joms nesutarus – Lietuvos Respublikos įstatymų nustatyta tvarka, pagal Fondo registracijos vietą.
   4. Projekto vykdytojas turi teisę skųsti Fondo veiksmus Lietuvos Respublikos įstatymų numatyta tvarka.
9. **SUTARTIES PRIEDAI**
   1. Priedas Nr. 1 – 2023 m. Projekto įgyvendinimo spaudoje / televizijoje / radijuje / internete ketvirčiais tvarka.
   2. Priedas Nr. 2 – 2023 m. Projekto įgyvendinimo sąmata.
   3. Priedas Nr. 1 ir Priedas Nr. 2 yra neatsiejami nuo Sutarties ir yra Sutarties dalys.
10. **ŠALIŲ REKVIZITAI IR PARAŠAI**

|  |  |  |
| --- | --- | --- |
| Fondas: |  | Projekto vykdytojas: |
| Juridinio asmens kodas: 123819458  Sąskaitos Nr. LT58 7300 0100 0245 0590  Adresas: Vokiečių g. 4/2, 01130 Vilnius  Tel. (8 5) 231 4750, (8 5) 231 4751  El. paštas: info@srtfondas.lt  www.srtfondas.lt |  |  |
|  |  |  |
| Fondo direktorius  Gintaras Songaila |  |  |